Njálmmálaš ovdanbuktin

Gáibádusat

# Sisdoallu ja huksen

* + **Álgu**: Sáhtát muitalit iežat fáttá birra. Don sáhtát maiddái čájehit maid nu vai fidnet guldaleddjiid fuomášumi, ovdamearkka dihtii muhtun gova dahje filmmaža.
  + **Váldooassi**: Vástidat go dasa maid galggat dán barggus?
  + **Loahppa**: Sáhtát oanehaččat muitalit dehálaš áššiid birra. Sáhtát muitalit maid leat oahppan. Sáhtát jearrat guldaleddjiin maid nu.
  + **Gáldut**: Jos leat geavahan gálduid, de galgá daid namuhit nu ahte guldaleaddjit sáhttet daid gávdnat.

# Giella

* + Čájet ahte máhtát sániid, mat heivejit du fáddái!
  + Čájet ahte máhtát hábmet cealkagiid!
  + Čilge váttis sániid.

# Kreativitehta

* + Sáhtát geavahit govaid, musihka ja liibmet liŋkkaid PowerPointii.
  + Sáhtát divtta lohkat dahje lávlut.
  + Sáhtát maid nu čájehit, ovdamearkka dihtii girjji.

# PowerPointa

* Bajilčállagat ja čoavddasánit
  + Váldobajilčála: Mii lea du ovdanbuktima namma?
  + Oassebajilčála: Mii lea siiddu fáddán?
  + Čoavddasánit vai olles cealkagat? Mii lea buoret dutnje? Mii lea buoret guldaleddjiide?
* Riektačállin
  + Loga dárkilit iežat teavstta.
  + Muitte stuorra bustávaid ja gaskamearkkaid.
* Hábmen
  + Vállje foanttaid ja ivnniid.
  + Doarvái áibmu: Ii gánnet čállit menddo ollu juohke siidui!

# Ovdanbuktin

* Hárjehala ovdanbuktit ovdalgihtii.
  + Buot dehálamos: Hála čielgasit ja doarvái jitnosit.
  + Iskka geahččat guldaleddjiide.
  + Iskka doallat gieđaid ráfis. Don sáhtát vaikke doallat mas nu gitta jos dalle lea álkit.
  + Iskka doallat rupmaša ráfis. Njulge sealggi.
  + Iskka *muitalit*, nu ahte it beare loga teavstta.
  + Daja maiddái dakkára, mii ii leat PowerPointas. Ovdamearkka dihtii sáhtát váttis sániid čilget.

*Ellen Ravna, Sirpmá skuvla, Deanu gielda, 2016*